Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 587/11/8802	Košice I, 21.9.2012
EEČ : 2-63-214-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Spoločnosť detskej onkologie,detská fakultná nemocnica  
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX I pod spisovou značkou ORP-2259/1-OVK-KE-2011.

	- dňa 11.08.2011 okolo 15.00 hod. v Košiciach na križovatke ulíc Národná trieda - Slovenskej jednoty, ako vodič osobného motorového vozidla zn. VW Polo, červenej farby, XXXXXF, s týmto zastavil v kolóne vozidiel v ľavom jazdnom pruhu pred hranicou križovatky, za osobným motorovým vozidlom zn. Škoda Felícia, EVČ: KE 225 CB, ktorého vodič XXXXX, nar. 02.01.1972 v Košiciach, bytom XXXXX, Petzvalova č. 23, z neho vystúpil a išiel smerom k vozidlu obvineného Balického, s ktorým mal tesne predtým počas jazdy konflikt, načo obvinený XXXXX zo strachu s vozidlom cúvol, pričom narazil do za ním stojaceho vozidla a následne sa pohol vľavo smerom dopredu do protismernej časti vozovky, kde narazil prednou časťou vozidla do pred ním stojaceho chodca Szabóa, v dôsledku čoho došlo k jeho naľahnutiu na kapotu, na ktorej ho niesol do stredu križovatky, kde odbočil vpravo smerom na ulicu Slovenskej jednoty, následkom čoho došlo k odhodeniu chodca Szabóa vľavo v smere pohybu vozidla, kde dopadol na vozovku a pritom utrpel ľahké poranenia a to zlomeninu hlavičky ľavej vretennej kosti, podvrtnutie ľavého zápästia, tržnozmliaždenú ranu v ľavom obočí, pomliaždenie a odreninu steny hrudnej vľavo, pomliaždenie a odreninu steny brušnej vľavo, odreniny ľavého lakťa a ľavého zápästia a pomliaždenie a odreniny ľavého kolena s primeranou dobou liečenia 5 týždňov, 

Odôvodnenie: 

	Uznesením vyšetrovateľa OR PZ, OKP XXXXX sp. zn. ČVS: ORP-2259/1-OVK-KE-2011 zo dňa 03.10.2011 bolo začaté trestné stíhanie a vznesené obvinenie XXXXX pre prečin ublíženia na zdraví podľa § 156 ods.1 Trestného zákona na tom skutkovom základe, že 

	- dňa 11.08.2011 okolo 15.10 hod. na križovatke ulíc Národná trieda a Slovenskej jednoty ako vodič osobného motorového vozidla zn. Wolksvagen Polo, červenej farby, XXXXXmyselne narazil prednou časťou vozidla, ktoré viedol, do XXXXX, stojaceho pri jeho vozidle a cca 15m ho viezol na prednej kapote, až kým z nej menovaný nespadol a následne z miesta na uvedenom vozidle ušiel, čím XXXXX podľa predbežnej lekárskej správy spôsobil ranu v obočí, pomliaždenie hrudnej a brušnej steny, zlomeninu hlavičky radia, odreniny na lakti, zápästí a kolene s dobou práceneschopnosti 27 dní, teda inému úmyselne ublížil na zdraví. 

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený a poškodení uzavreli dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je stíhaný.

	Dňa 11.09.2012 peňažnú sumu vo výške 100,- € obvinený zložil na depozitný účet Krajskej prokuratúry XXXXX č. ú. 7000194644/8180 určenú vo výške 50 % na peňažnú pomoc obetiam trestnej činnosti a 50 % t. j. 50,- € pre Spoločnosť detskej onkológie, Detská fakultná nemocnica, oddelenie detskej onkológie SNP č. 1 XXXXX, č. ú. 5218946512/0200. 

	Táto suma je primeraná závažnosti spáchaného trestného činu.

	Obvinený a poškodení s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

	Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor